google/wiki40b huggingface dataset:
Shou

Shou (kinesisk: 寿县; pinyin:  Shòu Xiàn) er et fylke i provinsen Anhui i Folkerepublikken Kina. Det ligger i byprefekturet Lu'an.
Befolkningen var på 1 242 674 innbyggere i 1999.
Selve byen har offisiell status som nasjonal kulturell by.

Historie

Shou, tidligere kjent under navnene Shouchun (壽春) og Shouyang (壽陽), var den fjerde hovedstad for oldtidsstaten Chu fra 241 f.Kr., etter at staten Qins hær hadde rasert den tidligere hovedstad Chen (陳/陈). Kong You av Chu ble begravd i Shou fylke, men hans grav ble plyndret og ødelagt av krigsherrer i 1930-årene. 
Fra Qin-dynastiets tid og frem til de tre rikers tid var fylket understilt kommanderiet Jiujiang (九江郡).  Shou var også stedet der Yuan Shu (De tre riker) ble kronet. Under Jin-dynastiet ble Slaget ved elven Fei utkjempet innen fylkesgrensene. 
Shou fikk nasjonalt ry for sin pottemakerkunst under Sui- og Tang-dynastiene. Fylket frembragte også en rekke statsministre og andre ledende embedsmenn. Under Taipingopprøret under Qing-dynastiet ble Chen Yucheng tatt til fange i Shou.

Kulturminner

Quebeiirrigasjonsdiket (Quebei, 芍陂) – også kjent som Anfengdiket (Anfeng tang, 安丰塘)  -, restene etter Chu-byen Shouchun (Shouchun cheng yizhi, 寿春城遗址) fra de stridende rikers tid og Shous gamle bymur (Shouxian gu chengqiang, 寿县古城墙) er oppført på Folkerepublikken Kinas liste over kulturminner.
Wilhelm Marx' andre regjering

Wilhelm Marx' andre regjering var en koalisjonsregjering under Weimarrepublikken i Tyskland fra 27. mai 1924 til 15. januar 1925.
Regjeringen var en mindretallsregjering som ble etablert etter riksdagsvalget 18. mai samme år. Den overtok etter Wilhelm Marx første regjering. Marx dannet en ny regjering på tross av at koalisjonen hadde tapt oppslutning fra forrige valg.
Marx II ble etterfulgt av Hans Luthers første regjering.
Nordic 10000m Challenge 2009

Nordic 10000m Challenge 2009 var den 13. utgaven av Nordic 10000m Challenge. Det ble arrangert på Bislett i Oslo i Norge 24. mai 2009.
Grefsen Folkesanatorium

Grefsen Folkesanatorium var et sanatorium opprettet i 1858 som kaldvannsbadet Grefsen Vandkuranstalt, også omtalt som Grefsen bad. Bygget ligger i Kjelsåsveien 51, like ved trikkestoppet Sanatoriet på Kjelsåsbanen. 
Fra 1898 tok dr. John Fredrik Tank Mjøen over og drev det som privat sanatorium for tuberkuløse. I 1905 gjenåpnet sanatoriet etter en ombygning. Navnet var da Dr. Mjøens sanatorium.
Fra 1909 ble Kristiania sanitetsforening nye eiere og etablerte Grefsen Folkesanatorium, som ble drevet frem til 1970. Det var 15 pasientplasser de første årene, men senere utvidet til 20.

Grefsens mange sanatorier

På begynnelsen av 1900-tallet lå det flere sanatorier i Grefsenåsen og på Grefsen, og ledelsen for de ulike sanatoriene gjorde sitt beste for å unngå at pasienter søkte seg til konkurrentene på grunn av navneforveksling. I 1905 rykket Grefsen Sanatorium inn en annonse i Aftenposten med følgende ordlyd:
Grefsen Sanatorium pr. Christiania
modt. Brystsvage og Reconvalescenter.
Sanatoriet nyoppudset, elektr. Lys, Centralopv. Overl. Dr. O. Tveten, Reservel. Dr. W. Holmboe. Overl. Kontor, Akersgd. 20, Hverd. 12–2.
NB. Ikke at forveksle med Dr. Mjøens Sanatorium.
Rett over denne annonsen stod en annonse for «Dr. Mjøens Sanatorium, Grefsen».
Curaçao (likør)

Curaçao (IPA: [ˈkjʊərəsaʊ]) er en likør av sitrusfrukt. Likøren har en svært søt smak, og finnes i fargene blå, grønn, rød og oransje. Opprinnelig ble den smaksatt av tørkede appelsinskall fra den spesielle appelsinsorten laraha på øya Curaçao i Karibia, men smaksemnene blir i dag fremstilt syntetisk. Likøren ble først fremstilt og markedsført av familien Senior på 1800-tallet. Likøren inneholder 15–40 volumprosent alkohol.
Rettssak

Sivile saker

Sivile saker eller tvistemål er saker mellom to private parter, eller mellom en privat part og et offentlig organ. Saken har til hensikt å avgjøre hvilken av partene som har mest rett. Saken kan også ende med et forlik – et såkalt rettsforlik.
Reglene for hvordan sivile saker formelt gjennomføres er fastsatt i tvisteloven. 
Ved norske domstoler representeres partene ofte ved hver sin prosessfullmektig (som regel en advokat, advokatfullmektig eller rettshjelper), men det er ingen plikt til å la seg representere.
Hakluyt Society

Hakluyt Society er et selskap stiftet i London i 1846 med det formål å utgi eldre reiseskildringer. Selskapet er oppkalt etter den britiske geografen Richard Hakluyt (1552–1616).
Selskapets hovedaktivitet er er publikasjon av vitenskapelig kommenterte utgaver av de viktigste kilder for reiser foretatt til de forskjelligste fjerne verdensdeler. Dette omfatter både områdenes geografi, etnologi og naturhistorie. Alle utgivelser skjer på engelsk.
Hakluyt Societys utgivelser favner reisende som for eksempel Ibn Battuta, Fabian Gottlieb von Bellingshausen, Pedro de Cieza de León, John Cabot, Kristoffer Columbus, Cosmas Indicopleustes, James Cook, Vasco da Gama, Humphrey Gilbert, La Pérouse, Ludwig Leichhardt, Afonso de Albuquerque, Louis Antoine de Bougainville, Semjon Ivanovitsj Dezjnjov, Jean Barbot, Villem av Rubruk, Plano Carpini, Rashid ad-Din, Pegolotti, Marignolli, Benedikt Goës, William Hedges, Alvaro de Mendaña, Leo Africanus, Ma Huan, Olaus Magnus, Francisco Álvares, François Pyrard, Hernando Cortez, Garcilaso de la Vega, Juan González de Mendoza, Sigmund von Herberstein, Walter Raleigh, Francis Drake, William Baffin, Abbé Carré, A. J. Mounteney-Jephson, Johann Reinhold Forster, Jens Munk og George Vancouver.
Det finnes også en datterorganisasjon, stiftet i 1996 ved John Carter Brown Library ved Brown University: American Friends of the Hakluyt Society.
Radio Majak

Radio Majak (russisk: Радио Маяк, norsk oversettelse: radio fyrtårn) er et russisk radioselskap og radiokanal som eies av Russlands statlige kringkastingsselskap (VGTRK). Kanalen er Russlands eldste radiokanal. I tillegg til hovedkanalen Radio Majak, er selskapet også ansvarlig for ungdomsmusikk-kanalen Radio Junost. 
Radiokanalen ble opprinnelig etablert i august 1964 som Hele unionens radio og sendte hovedsakelig nyheter, musikk og litteratur. Radio Majak ble startet for å motvirke innflytelsen til kanaler som Voice of America, BBC og Deutsche Welle. Kanalene kunne mottas i Sovjetunionen, og sovjetiske myndigheter anså dem som propaganda-kanaler. Majak ble sendt på FM-båndet og på mellombølgen i Sovjettiden.
Utover i 1980-årene startet Radio Majak å sende reklame, og kanalens pausesignal var Moskva-netter som ble spilt hver halvtime.
Anameromorpha

Utseende

Middelsstore, svarte trebukker, dekkvingene kan ha metallisk glans.

Levevis

Disse billene har larver som lever i død ved av løvtrær, ofte like under barken.

Utbredelse

Gruppen er utbredt i Sørøst-Asia, fra Thailand i vest til Borneo i øst.
Alexis Jenni

Liv og virke

Jenni ble født i 1963 i Lyon. Han er far til tre barn, har en akademisk grad i biologi, og er professor i bioteknologi, vitenskaper innenfor studiet av levende organismer, hvorav biologi er sentralt, ved lycée Saint-Marc i Lyon.

Forfatterdebut

Som skjønnlitterær forfatter, debuterte han med L'Art français de la guerre som ble utgitt den 18. august 2011. I reaksjon til prisen uttalte Jenni at «Jeg trodde ikke en gang at det ville bli utgitt, så Goncourt-prisen var ikke en gang verd å tenkte på.» Romanen behandler Frankrikes kolonihistorie i Indokina og Algerie, og var delvis inspirert av debatten om fransk identitet som utviklet seg under regjeringen til president Nicolas Sarkozy. Framfor å uttrykke sin personlige mening om debatten, ønsket Jenni å få sine lesere til å tenke på det selv. Romanen er lesbar, men krevende, skrev Le Monde. I tillegg til denne prisen ble utvalgt for å bli betraktet for prisene Prix Médicis og Prix Femina.
L'Art français de la guerre var teknisk sett Jennis tredje roman, men den første som ble utgitt. Han hadde tidligere skrevet en roman som han ikke har forsøkt utgitt og en andre som ikke ble akseptert. I henhold til ham selv tok det ham fem år å skrive L'Art français de la guerre, og uttalte at han var en «søndagsforfatter, akkurat slik at det søndagsmalere.»
Rávan (Lítla Dímun)

Rávan (414 moh.) er et fjell på øyen Lítla Dímun på Færøyene.
Fjellet er det høyeste punktet på Lítla Dímun, og Færøyenes 240. høyeste fjell totalt sett.
Lars Kristoffersen

Lars Kristoffersen er en norsk sanger og låtskriver. 
Siden 1991 er han vokalist i det norske bandet Rainbow, som blant annet har hiten «Bye Bye Baby Goodbye».
Ardnacrusha

Ardnacrusha (irsk: Árd na Croise) er et vannkraftverk ved Irlands største elv Shannon. Det ligger nær Limerick i grevskapet Clare i Irland. Til anlegget hører også laksetrapper slik at fisk trygt kan vandre opp i elva forbi kraftverket.
Den første planen til temme vannkraften fra Shannon mellom Lough Derg og Limerick ble publisert i 1844 av Robert Kane.
Kraftgeneratorene i Ardnacrusha består av tre vertikalbrønn francisturbiner (installert i 1929) og en kaplanturbin (installert i 1934). Da anlegget sto ferdig var det også det største vannkraftverket i verden, og produserte nok kraft til å dekke hele det daværende elektrisitetsbehovet i Irland. Vannkraftanlegget ved Shannon var et av de største ingeniøroppgavene i verden av sin type da det ble bygget, og stolte irlendere betraktet det som «verdens åtte underverk».
På årsbasis produserer dagens anlegg om lag 332 gigawatt. Ardnacrusha, lokalisert omtrentlig 2,4 km fra grensen av Limerick, er den største vannkraftanlegget ved en elv i Irland. Anlegget omfatter også fisketrapper slik at fisk som ørret kan klatre trygt forbi kraftstasjonen.
Paroplites

Utseende

Store (35-45 millimeter), kraftige, brunlige til svarte trebukker. Antennene er nesten så lange som kroppen hos hannene, noe kortere hos hunnene. Pronotum har fint tannet ytterkant, men ingen store tenner eller pigger. Dekkvingene er parallellsidige med rettvinklede "skuldre", kraftig punkterte men uten opphøyde ribber.

Levevis

Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

Utbredelse

Slekten er utbredt fra Sumatra i vest og Borneo i nord til Ny-Caledonia i øst og Tasmania i sør.
Basketball under Middelhavslekene 2005

Basketball under Middelhavslekene 2005. Basketball var en av flere sporter under de femtende middelhavslekene som ble arrangert i Almería i Spania i perioden 24. juni til 3. juli 2005. Det var femtende gangen som basketball var med på programmet under middelhavslekene. Det var to turneringer, en for damer og en for menn. Tyrkia vant dameturneringen og Italia vant herreturneringen.
KGB (Hviterussland)

Republikken Hviterusslands komité for statssikkerhet (KGB) (hviterussisk: Камітэт дзяржаўнай бяспекі, КДБ, russisk: Комитет государственной безопасности, КГБ) er etterretningstjenesten i Hviterussland. Den oppstod på begynnelsen av 1990-tallet som etterfølger etter det sovjetiske KGB i Hviterussland, og har i motsetning til etterretningstjenesten i Russland (FSB) beholdt navnet fra sovjettiden. KGB regnes som en viktig støtte for president Aleksandr Lukasjenko.
Smiling & Waving

Smiling & Waving er et musikkalbum med Anja Garbarek, utgitt i 2001. Albumet er produsert av Anja Garbarek selv sammen med Steven Wilson og Mark Hollis (2 låter).
Western Star

Historie

I 1970 startet White Trucks avdelingen Western Star under navnet White Western Star. I 1980 ble White solgt til Volvo, mens den australske forretningsmannen Terry Peadbody kjøpte Western Star. Han solgte senere selskapet videre, og i dag er Western Star en underavdeling av Freightliner, som igjen er eid av Daimler AG.
Peadbody eier fortsatt selskapets australske avdeling.

Modeller

Western Star produserer en rekke ulike tunge lastebiler, både i moderne og mer tradisjonelt utseende. I 1996 introduserte selskapet førerhytten Constellation Series, erstatter til den mindre Heritage-serien, som hadde vært i bruk i flere tiår. Selskapet tilbød kundene en rekke valgmuligheter av førerhytter, girkasser og motorer fra både Cummins, Caterpillar, Detroit Diesel og Mercedes. I Australia og USA er lastebilene relativt populære.
Formel 1-sesongen 1966

Oppsummering av sesongen

Dette var den første sesongen med det nye 3-litersreglementet, som betød en dobling av maksimal motorkapasitet fra forrige sesong. Etter at Climax trakk seg ut av racing måtte britiske konstruktører finne andre motorleverandører. Ferrari så ut til å være like godt forberedt som i 1961, men John Surtees forlot teamet etter en konflikt på Le Mans, og gikk til Cooper. Jack Brabham tok sitt tredje førermesterskap, denne gang i en egenkonstruert bil. Bruce McLaren og Dan Gurney fulgte Brabhams eksempel og bygde sine egne biler, dog med lite suksess til å begynne med. BRM og Lotus brukte 2-liters motorer i store deler av sesongen. BRMs nye H16-motor var stort sett mislykket, selv om Jim Clark brukte en i sin Lotus da han vant USAs Grand Prix.
En endring i reglementet betød at biler som hadde fullført mindre enn 90% av løpsdistansen ikke ble klassifisert og ikke fikk poeng, selv om de var blant de seks første i løpet.

Grand Prix – filmen om Formel 1-sesongen 1966

Filmen Grand Prix er en fiksjonalisert versjon av 1966-sesongen. Filmen inneholder både opptak med skuespillere redigert sammen med opptak fra løpene slik de foregikk i virkeligheten.
Norgesmesterskapet i orientering 1974

Norgesmesterskapet i orientering 1974 bestod av flere arrangementer som i 1974 kåret norgesmestere i orientering.
Hovedmesterskapet ble arrangert i Siljan i Telemark i perioden 6. til 8. september. Kongepokalene ble vunnet av Linda Verde og Eystein Weltzien.
Spesialsøkshund

Kreftsøkshund

Hundens luktesans til medisinske formål har blitt forsøkt testet vitenskapelig ved flere anledninger. I 1989 rapporterte dr. Williams og dr. Pembroke i The Lancet om en vanlig hund som viste stor interesse for en hudlesjon på sin eier. Hudlesjonen viste seg å være føflekk kreft (malignt melanom). Senere undersøkelser har vist at malignt melanom kan frigjøre metabolitter til urin og blod, noe hunder kan trenes til å oppdage med stor grad av treffsikkerhet. Også andre typer kreft kan oppdages, for eksempel lungekreft.
Ved et senter for alternativ medisin i California trente forskere (i den såkalte Pine-Street studien) fem vanlige hunder i tre uker til å oppdage lungekreft og brystkreft. Hundene søkte etter kreftlukten i utåndet luft fra pasienter med lungekreft og brystkreft. Små beholdere med denne luften var plassert i et tilsvarende scentboard som de andre hundestudiene har brukt. Når hundene hadde tilfredsstillende resultater fra flervalgstreningen, testet de hundenes presisjonsnivå. Hundene oppnådde en nøyaktighet på 99 % for lungekreft, og 88 % for brystkreft.

Diabeteshund

Diabeteshund er en type servicehund eller signalhund som er trent til å varsle eieren når dennes blodsukkeret blir for høyt eller lavt.
Forretningsbanken

Forretningsbanken var en forretningsbank med hovedkontor i Trondheim fra 1918 til 1987. Opprettelsen kom som følge av høykonjunkturen etter første verdenskrig. I 1929 overtok banken lokalene etter Den norske Handelsbank, som gikk konkurs i 1924, i Søndre gate 15 i Trondheim. I 1934 kjøpte banken Trondhjems Privatbank og ble den største privateide banken nordenfjells, og i 1952 ble også Formidlingsbanken i Oslo oppkjøpt.
I 1963 fusjonerte Forretningsbanken med Den Nordenfjeldske Kreditbank, og man videreførte navnet Forretningsbanken. Vekst i 1970- og 1980-årene førte til utbygging av nye lokaler i Trondheim, samtidig som man beholdt aktiviteten i Søndre gate 15. I 1987 gikk Forretningsbanken inn i Fokus Bank, som overtok de gamle lokalene.
Indenrigs- og Socialministeriet

Indenrigs- og Socialministeriet (opprinnelig Velfærdsministeriet) var et ministerium under Danmarks regjering. Ministeriet ble opprettet i 2007 gjennom en sammenslåing av Socialministeriets saksområde med områder fra Indenrigs- og Sundhedsministeriet, Ministeriet for Familie- og Forbrugeranliggender og Økonomi- og Erhvervsministeriet. Ministeriet ble opprettet ved regjeringsdannelsen etter folketingsvalget i 2007. I forbindelse med Lars Løkke Rasmussens regjerings tiltreden skiftet ministeriet 7. april 2009 navn fra Velfærdsministeriet til Indenrigs- og Socialministeriet. Mindre enn ett år senere opphørte ministeriet med å eksistere idet det ved regjeringsrokaden 23. februar 2010 ble erstattet av de gjenoprettede Socialministeriet og Indenrigs- og Sundhedsministeriet.
Indenrigs- og Socialministeriet hadde ansvaret for hele sosialområdet, herunder Rådet for Socialt Udsatte, Frivilligrådet, Ankestyrelsen, Servicestyrelsen, SFI - Det Nationale Forskningscenter for Velfærd og tidligere også Sikringsstyrelsen. Dertil overtok ministeriet oppgaver vedrørende innenriksforhold, herunder CPR-administrasjonen, Det Kommunale og Regionale Evalueringsinstitut samt statsforvaltningene fra Indenrigs- og Sundhedsministeriet. Fra Ministeriet for Familie- og Forbrugeranliggender overtok ministeriet saker om barne-, ungdoms- og familiepolitikk, og fra Økonomi- og Erhvervsministeriet ble ansvaret for koordinering av handicapområdet tilført.
Samtidig med navneskiftet 7. april 2009 ble forskjellige områder som tidligere hørte under ministeriet overført til Beskæftigelsesministeriet. Det gjaldt Afdelingen for ligestilling, Ydelseskontoret og Sikringsstyrelsen.
Som Velfærdsministeriet var ministeriet det tyngste ministeriet med utgifter for 242 milliarder kroner på finansloven.
Indenrigs- og Socialministeriet kontorer var plassert på Holmens Kanal.
Koettlitzbreen

Koettlitzbreen er en stor isbre i Antarktis, beliggende vest for Mount Morning og Mount Discovery. Den starter på Antarktisplatået i nærheten av Mount Cocks og strekker seg nordøstover til Rossbarrieren ved innløpet av McMurdo-sundet. Den er om lag 65 kilometer lang, og ved munningen er den 20 kilometer bred.
Isbreen ble oppdaget sommeren 1902/03 på Discovery-ekspedisjonen under ledelse av Robert F. Scott. Den er oppkalt etter ekspedisjonens lege og botaniker, Reginald Koettlitz.
Elging i solnedgang

Elging i solnedgang er en mini-CD utgitt av Vazelina Bilopphøggers og Maj Britt Andersen i 2003. Albumet ble solgt med programmet til showet med samme navn. Vazelina synger med Andersen på første låt.
Roberto Soriano

Landslaget

16. november 2014 fikk han sin første landskamp for Italia, da han kom inn for Manuel Pasqual i det 28. minutt mot Kroatia.
KV Nord

KV Nord eller Kystvaktskvadron Nord var en av de to hovedenhetene i Kystvakten. Skvadronen hadde sin egen base på Sortland i Vesterålen i Nordland fylke. Basen ble offisielt åpnet av Kong Olav V den 5. september 1984. Basen er svært kompakt, liten og tilpasset Kystvaktens behov. Basen huset frem til 1. januar 2011, KV Nords stab og servicefunksjoner for fartøy og helikopter. Siste Sjefen for KV Nord var kommandørkaptein Morten Jørgensen. 1. januar 2012 ble Kystvaktens landorganisasjon reorganisert. Sjef Kystvakten med stab (Oslo), Sjef KV Sør med stab (Bergen) og Sjef KV Nord med stab (Sortland) ble samlokalisert på Sortland.
Sang til Sandefjord

Sang til Sandefjord ble skrevet til Sandefjord av Thorleif Jacobsen på 1930-tallet. Den opprinnelige melodien ble komponert av Baard Heradstveit. Hans melodi ble av mange vurdert som vanskelig å synge. For å revitalisere sangen komponerte Rolf Hansen Stub en alternativ melodi tidlig på 1980-tallet, og det er denne som er i bruk i dag.

Melodien har i lengre tid blitt spilt daglig fra klokkespillet i Sandefjord kirke.

Sang til Sandefjord

Tekst: Thorleif Jacobsen
Melodi: Rolf Hansen, Stub

Sandefjord, du by blandt alle

hvor vår vei så enn kan falle.

Deg vi elsker høyst i verden

i vårt liv og all vår ferden.

:/: Vakre by ved fjordens bund

alltid ungdomsfrisk og sund. :/:

By med utferd, by med evne

til mot store mål å stevne.

By med fest og by med hygge

hvor vårt livsverk vi vil bygge.

:/: Vinter, sommer, høst og vår

er du byen, byen vår. :/:

Fangstmann, se det når du kommer

hjem til Norges vår og sommer,

når du stevner inn ad fjorden

til den beste by på jorden.

:/: Du er byen, byen vår

nu i dag og alle år. :/:
Al Jib

Al Jib eller al-Jib (arabisk الجيب, hebraisk skrift ג'יב) er en palestinsk landsby i Jerusalem guvernement, ti kilometer nordvest for Jerusalem, i separasjonssonen på Vestbredden. Siden 1967 har Al Jib vært okkupert av Israel og rundt 90% av området ligger i Område C, som er under full israelsk kontroll. Bydelen Al Khalayleh ble delt av Vestbredden-muren. Ifølge Palestinsk statistisk sentralbyrå hadde al-Jib et folketall på om lag 4 700 i 2006. Den moderne landsbyen er identifisert som Gibeon.

Historie

al-Jib ble identifisert som den gamle kanaanittiske byen Gibeon av Edward Robinson i 1838. Arkeologiske utgravinger ledet av James Pritchard i 1956, 1957 og 1959 bekreftet dette, og det ble oppdaget 56 krukkehåndtak med den semittiske inskripsjonen gb'n.
I Josvas bok ble oldtidsbyen Jib eller Gibeon skildret som «en stor by, som en av kongebyene», og er stedet hvor Josva fikk solen til å stå stille (Josva 10:12).
«El-Jib» ble beskrevet av geografen Yâkût i 1225 med to borger tett ved hverandre.
I 1883 beskrev Palestine Exploration Fund landsbyen i Survey of Western Palestine som «på enden av en ås, 100 meter over dalen. I sør ligger en smal slette, og det er en åpen dal i øst, mens det i nord og vest er flate sletter. Åsen er derfor isolert og en naturlig, sterk stilling. Husene dekker den nordlige delen av åsen. Landsbyen er mellomstor, husene av stein, med et sentralt tårn, og massive fundament finnes mellom de moderne bygningene. I øst, nedenfor landsbyen, og ligger under toppen av ryggen, ligger en kilde, som kommer ut av en grotte. Den renner ut i restene av et ganske stort reservoar. Det finnes mange kilder  i sør og vest, og grotter på sørsiden av åsen. Det blir dyrket oliven, fiken, pærer, epler, og vindruer rundt landsbyen og på sletten. Det finnes også store kornåkre lenger nede.»
SS-Verfügungstruppe

SS-Verfügungstruppe (Kampstøttestyrke) (forkortet: SS-VT) var kampdivisjoner i Schutzstaffel, og hadde fått en opplæring i henhold til de krav som gjaldt i den regulære tyske hæren Wehrmacht. Disse enhetene var forløperen til det senere Waffen-SS.
Søgne gamle prestegård

Søgne gamle prestegård er gårdsnummer 1, bruksnummer 1 og har gitt navn til bygda Søgne i Vest-Agder.
Prestegården er fra middelalderen. 
I 1989 dannet Vest-Agder fylke og Søgne kommune stiftelsen Søgne Gamle Prestegård. Denne stiftelsen disponerer de gamle bygningene på gården til kultursenter med lokalhistorisk litteratur, bilder, kunst, musikk, teater, revy, film, dans, aktiviteter for eldre, scene for ungdommer, kulturskole.
Peder Bjørnson var prest i Søgne fra 1853 til 1869. På prestegården skrev sønnen Bjørnstjerne Bjørnson på flere av sine verk; «Mellem Slagene», «Arne», «Halte-Hulda» og  «Faderen». 
I hagen sør for prestegården står en byste av Bjørnstjerne Bjørnson laget i 1932 av billedhogger Torje Leland fra Vigmostad.
På tunet utenfor prestegården står Søgnesteinen, en ca. to meter høy runestein med teksten: "Øyvind reiste denne stein etter Gunnvald, sin sønn".
Les Trois-Bassins

Geografi

Les Trois-Bassins ligger vest på øya og har kystlinje mot Det indiske hav i vest. Kommunen strekker seg fra kysten og til toppen av fjellet Grand Bénare på 2898 moh. Ellers grenser kommunen mot Cilaos i øst, Saint-Paul i nord Saint-Leu i sør.
Godartiana

Utseende

Middelsstore, brune sommerfugler med litt kantete vinger. Oversiden er ensfarget brun. Undersiden er mørkt brunspraglete, uten tverrstriper eller øyeflekker men gjerne med et par grå flekker på bakvingen.

Levevis

Disse sommerfuglene lever i tropisk regnskog og annen skog. De voksne sommerfuglene flyr ikke langt og holder seg inne i skyggen, eller de er aktive i skumringen. Larvene lever på planter i gressfamilien (Poaceae). De voksne sommerfuglene besøker ikke blomster, men suger gjerne til seg væske fra råtnende frukt, sopp og fugleskitt.

Utbredelse

Slekten er kjent fra Brasil og Paraguay.